
Prohászka Ottokár és a zsidókérdés


Hosszas tépelődés után jutottam el ehhez a témaválasztáshoz. Végül azért döntöttem így, mert e kérdés jelen korunkban is sok vihart kavar, ezért most is aktuális. Nem szeretnék persze állást foglalni napi politikai szinten, hanem Prohászka Ottokár szerepét szeretném tisztázni a mai ember előtt.

Prohászka Ottokárt sokan illetik antiszemitizmus vádjával, anélkül, hogy mélyebben megismernék pályaképét és a kor sajátosságait. Pedig ha az említett két tényezőt is figyelembe vennék, látnák, hogy messze nem ilyen egyszerű kérdés az, hogy ki az antiszemita. Előadásomban a személyes életút és a kor közgondolkodásának felvázolása után Prohászka zsidósággal kapcsolatos tevékenységét szeretném bemutatni, amelyből egyértelműen kiderül a vád megalapozatlansága.

Sajnálatos, hogy a mai Magyarországon is még ennyire nagy az „eszmei” zavarodottság, és számos jeles személyt máig nem tudtunk méltó helyére tenni nemzeti történelmünkben. Nehezíti ezt a XX. század ideológiai sokszínűsége a szélsőjobboldali diktatúráktól a szélsőbaloldali diktatúrák ellentétes ideológiájáig, amelyek hazánkra is alaposan rányomták bélyegüket. Így hát nem meglepő egy-egy személy teljesen más megítélése az egyes emberek politikai meggyőződésétől függően. Jó volna azonban ennek az ideológiai kavalkádnak véget vetni, és közelíteni az álláspontokat vitás kérdéseinkben.

Előadásommal legalább egy vitatott személyt, Prohászka Ottokárt szeretném objektíven vizsgálni és tiszta megvilágításba helyezni.
